**«Обеспечение качественного образования в условиях сельских школ с татарским языком обучения»**

**«Авыл мәктәбе шартларында укучыларга туган телдә сыйфатлы белем бирү»**

Шәймөхәммәтова Алия Мөхәммәтҗан кызы

 Лаеш районы Имәнкискә урта мәктәбе директоры,

 югары квалификацияле татар теле һәм әдәбияты укытучысы

**Слайд 1** . Җәмгыять мәгариф системасына зур таләпләр йөкли. Укыту эшчәнлегенең сыйфатын яхшырту, яңа технологияләр куллану, сыйфатлы белем бирү – заман мәктәбенең төп бурычы булып тора. Бүгенге көн чыгарылыш укучысы, алган белем һәм күнекмәләрдән рациональ файдаланып, яңалыклар ташкыны алдында югалып калмыйча, мөстәкыйль фикер йөртеп, дөрес юл сайларга тиеш.

**Слайд 2** Россия Федерациясе мәгариф системасын яңарту (модернизация) һәм белем бирүдә федераль дәүләт стандартларын гамәлгә кую чорында әлеге бурычны хәл итү юлларын эзләү һәм иң уңышлыларын сайлап, нәтиҗәле гамәл оештыру- аеруча көнүзәк мәсьәлә.

**Слайд 3** Белем бирү, бер яктан, бүгенге җәмгыятьнең иң консерватив, икенче яктан, иң инновацион институты. Шул казанда кайнаучы Лаеш МР Имәнкискә урта мәктәбе – милли мәктәп. Укытучылар, укучылар, әти-әниләр – барысы да татар милләтеннән. Милли гореф-гадәтләрне саклап калу һәм бер үк вакытта халыкара мәйданда көндәшлек итәргә сәләтле XXI гасыр шәхесе тәрбияләү безнең максат.

**Слайд 4** Мин, җитәкче буларак, укучыларыбызны рухи яктан бай, ныклы иманлы, әхлаклы, матурлык идеалы дөрес формалашкан камил шәхес итеп күрергә телибез икән, белем һәм тәрбия бирү эшенә һәрберебез өлеш кертергә тиеш дип уйлыйм. Максатка ирешү өчен “Мәктәпнең үсеш программасы” (Программа развития школы) буенча эзлекле эш алып барыла. Бүген укытучы хезмәтендә заманча технологияләрне үзләштерү, һәрдаим үз өстендә эшләү, белемнәрне күтәрү уңышка ирешүнең төп шарты, чөнки мәктәп үз укучыларыннан алда барырга тиеш. Мәгариф системасына яңалыклар кертү – белем сыйфатын күтәрүнең иң нәтиҗәле юлы. Педагогларыбыз яңа технологияләр кулланудан курыкмыйлар. Һәр укытучыдан белем бирүнең нәтиҗәлелеген күтәрү өчен укыту процессының яңа, тагын да нәтиҗәлерәк технологиясен эзләү таләп ителә. Технология инновацион процессларда тулысынча яңартыла. Эшебезнең нәтиҗәле икәнен район, республикакүләм, төбәкара семинарлар раслый.

**Слайд 5** Укытучыларга методик ярдәм күрсәтү максатыннан Татарстан Республикасы мәгарифне үстерү институты һәм Идел буе төбәкара мәгариф хезмәткәрләренең белемен күтәрү һәм яңадан әзерләү үзәге белән ХЕЗМӘТТӘШЛЕК итәбез. Татар теле һәм әдәбияґтыукытучылары, педагог-китапханәчеләр стажерлык площадкасына киләр. (“Федераль дәүләт белем бирү стандартларын гамәлгә ашыру шартларында уку-укытуды заманча технологияләр куллану” татар теле укытучылары өчен стажерлык площадкасы, ИРО РТ “Федераль дәүләт белем бирү стандартларын гамәлгә ашыру шартларында китапханәчеләрнең эше” педагог-китапханәчеләр өчен стажерлык площадкасы)

**Слайд 6** Шулай ук милли мәсьәләләр буенча пиедагогларның август киңәшмәсе кыйссаларында коллегаларыбызны мәктәбебездә кабул итү дә очраклы түгел.

 **Слайд 7** Инде күп еллар Саратов, Әстерхан өлкәләрендә яшәүче милләттәшләребез белән тыгыз элемтәдә торабыз. 2015 елның ноябрь аенда **Слайд 8** “Имәнкискә урта гомуми белем мәктәбе” һәм Әстерхан өлкәсенең “Г.Тукай исемендәге 74 нче урта мәктәбе” арасында милли мәсьәләләр буенча килешү төзелде. Ә 2017 елда Ульян өлкәсендә татар теле укытучыларының съездында катнашып тәҗрибә уртаклаштык. Төбәкара хезмәттәшлек тагын да киңрәк колач алды. Төбәкләр белән аралашу куп очракта интернет челтәрдә алып барыла.

 **Слайд 9** Һәр укытучының шәхси сайты бар. Төрле төбәкләрдә яшәүче милләттәшләребез татарча сайтлардан үзләренә кирәкле мәгълуматларны җиңел генә таба алалар; педагог теркәгән индивидуаль биремнәрне үтәү; укучы белән укытучы арасында электрон элемтә мөмкинлекләре дә зур. Педагоглар һәр ел саен шәхси сайтлар белән төрле халыкара конкурсларда катнашып җиңү яулыйлар. (Халыкара конкурсларда җиңүче мәктәп сайтлары - Нигез ташым, кыйблам, Дустым китап һ.б Дүрт- бишләп сайт һәр ел саен «Белем жәүһәрләре»конкурсында призлы урыннар яулый)

**Слайд 10** Милли мәгарифне  үстерү юнәлешендә белем сыйфатын үстерү максаты белән алып барыла торган эшнең күп төрлелеген һәм шул ук вакытта нәтиҗәле икәнен  республикабыз күләмендә үткәрелгән бәйгеләрдә, фәнни-гамәли конференцияләрдә, олимпиадаларда  укытучыларыбыз һәм укучыларыбызның уңышлары раслый. 2016 елгы республикакүләмендә җиңүләр: Җиһаншин Азат 7 сыйныф Г.Тукай, Г.Кариевка багышланган “Илһамият” республика бәйгесе Призеры . Шакиров Рифат 5 сыйныф “Алга-узганнарга” республикакүләм фәнни-гамәли конференция ЛАУРЕАТЫ. Шаймухаметоа А. Әстерхан шәһәрендә узган М. Җәлилгә багышланган төбәкара конференция ПРИЗЕРЫ һәм II Республикакүләм Г.Р.Державин иҗаты буенча шигырь конкурсы ДИПЛОМАНТЫ һәм башка күп төрле проектларда җиңүләребез бар. Талантлы балалар белән эшләү кысаларында укучылар күп төрле иҗади һәм интеллектуаль конкурсларда, проект-тикшеренү эшләрендә катнашып киләләр

 **Слайд 11**

 Муниципаль этапта олимпиада нәтиҗәләре

**Слайд 12**

Мәктәптә сәләтле балалар белән эшкә зур игътибар бирелә.Ләкин республикакүләм олимпиадаларда соңгы ике елда призлы урыннарыбыз юк. Укытучылардан республика олимпиадаларына әзерлек эшен даими, системалы оештыру сорала.

**Слайд 13**

1999 елдан мәктәптә “Туган якны өйрәнү” музее эшләп килә. Мәктәп музейларының специфик үзенчәлеге бар. **Беренчедән,** барлык җыелган материал укучыларның һәм укытучыларның үз куллары белән тәртипкә китерелгән һәм алар дәресләрдә бик кадерле, кызыклы күрсәтмәлелелек ролен үтиләр. **Икенчедән**, музей эшчәнлеге үзе үк укучыларны эзләнү-тикшеренү эшчәнлегенә тарта, укучыларда патриотик хисләр тәрбияли **Өченчедән**, мәктәп музее ул тарихи матеиаллар туплау урыны гына түгел, ә фәнни-педагогик эшчәнлек алып бару урыны да. Җыелган материалны эшкәртү вакытында дәресләргә дидактик ярдәмлек тә эшләнә. **Дүртенчедән**, җыелган фондның күплеге һәм төп нөсхәлелеге (подлинник) мәктәп музейларын дәүләт музейлары белән тиңләштерә. Лаеш районына килгән кунаклар, хәтта чит ил туристлары да бездә еш кунак.Уңышлар: Бөек Җиңүнең 71 еллык бәйрәме уңаеннан уздырылган республикакүләм баннерлар бәйгесе йомгагы -“Татарстанның иң яхшы мәктәп музее” исеме бирелде Эшне башкаручы Сәйфетдинов Илсаф-10 сыйныф.Габдуллина Камилә II Төбәкара фәнни-гамәли конференциядә «Шәҗәрәләр-нәсел агачы» эше белән катнашып ПРИЗЕР булды, 2015 ел .

**Слайд 14**

Татарстан республикасы мәгариф һәм фән министрлыгы тарафыннан системалы рәвештә барлык фәннәр буенча сыйфат мониторингы уздырыла.Мониторинг ул – укучыларның белем, күнекмәләр дәрәҗәсенең үсешен күзәтү, планлаштыру, тикшерүнең комплекслы системасы. Мониторинг нәтиҗәләре алдагы эшне планлаштырырга, белем сыйфаты турында уйланырга менә дигән җирлек. Диаграммада күренгәнчә, БРТ һәм мониторинг нәтиҗәләре республика күрсәткечләреннән түбән түгел. Конроль кисемнәр, сынап карау максатыннан БДИ (ЕГЭ), БДТ(ЕРТ), ТДИ(ОГЭ), гомумән мәктәптә эчке контроль уйланылган һәм даими булганда гына белем сыйфаты, нәтиҗәлелек турында сүз йөртеп була.

**Слайд 15**

Бердәм дәүләт имтиханы (БДИ) – мәктәп тәмамлаучылар өчен дәүләт аттестациясенең төп формасы. Чыгарылыш классларының БДИ тапшыру нәтиҗәләре дә елдан-ел үсә бара. Чыгарылыш сыйныф укучыларының һәр ел 85- 100 % югары уку йортларында белем алуларын дәвам итәләр. 2016 елда рус теленнән уртача балл 80 б булды. Ин югары баллар 2014 ел Габдрахманова Р- 90б, 2015- Габдуллина А- 82 б, 2016 Җамалиев А- 88 б.Татар мәктәбендәге укучыларыбызның элеге күрсәткечләре, әлбәттә, бик сөендерә. Ә математикадан, кызганычка каршы, әле андый югары күрсәткечләргә ирешә алганыбыз юк.

**Слайд 16**

Төп дәүләт имтиханы – хәзерге белем бирү системасының аерылгысыз өлеше. Нәтиҗәләребез уртача.(диаграмма)

**Слайд 17**

Укучыларга төпле белем һәм тәрбия бирүдә мәктәп китапханәсенең дә роле зур. Мәктәп яңа белем стандартларын искә алып төзелгән дәреслекләр, методик кулланмалар, мультимедиа чаралары белән тәэмин ителеп тора. Китапханә шулай ук методик чараларда, төрле конкусларда актив катнаша.( «Педагог-китапханәче-2014»- РТ, 2014 Номинация җиңүчесе; «Иң яхшы авыл мәктәп китапханәсе-2015»- РТ, 2 урын;

**Слайд 18** Буккросинг – ачык китпаханә Бөтенроссия конкурсында “Созидание”фонды грантын җиңүче , Мәскәү шәһәре 2016 ел;

**Слайд 19**

 китапханә сайтлары халыкара конкурсларда җиңүче; «Иң күп китап бүләк итүче мәктәп» акциясе җиңүчесе -РТ, 2016 ел )

Үзенең эшенә бик җаваплы караган, эшен намус белән башкаручы китапханәче Гаянова Кәүсәрия Гаяз кызы Татарстанның атказанган укытучысы, Р.Фахретдин исемендәге премия лауреаты, безнең остазыбыз.

**Слайд 20**

Белем бирүдә федераль дәүләт стандартлары мәктәптә укытучы ролен үзгәртте. Буген укытучы - остаз, методист, дережер, педагогик белемле, квалификацион категорияле белгеч тә булып тора. Әлбәттә, конкурент булырлык шәхес тәрбияләү өчен замана укытучының компетент булуын таләп итә.Уңышлы укытучыдан гына уңышлы укучы формалаша. Шул максаттан һәр укытучының үсеш траекториясе билгеләнде. Траектория буенча хәрәкәт һәр даим күзәтү астында.

**Слайд 21**

Эшнен нәтиҗәсе: укытучыларның белемнәрен арттыру – курслар, мастер-класслар, вебинарлар, профессиональ конкурслар, грантлар.Укытучы һөнәренең дәрәҗәсенең күтәрү буенча республикабызда мөһим карарлар кабул ителә. Педагогик грантлар булдыру, педагогларыбызны төрле төркемнәрдә укыту матди яктан да, рухи яктан да нәтиҗәле. Ике укытучыбыз 2016 елда “Укытучы-мастер” грантын яулап, үзләренең проектларын уңышлы гына тормышка ашырдылар. Бер укытучыбыз 2017 елда “Педагог остаз” грантын яулады. Шундый укытучыларга юнәлтелгән тотрыклы проектлар өчен Президентыбыз Рөстәм Нургалиевичка һәм министрыбыз Энгель Новаповичка Лаеш муниципаль районы педагоглары исеменнән олы рәхмәтебезне белдерәбез.

**Слайд 22**

Районыбызда милли мәгариф юнәлешендәге эшчәнлеккә Лаеш муниципаль районы башлыгы М.П.Афанасьев тарафыннан да зур игътибар бирелә. Балалар бакчасы, мәктәпләр өчен күп кенә проектлар, грантлар кабул ителә. Мәктәп яны укыту-тәҗрибә участогы эше белән без ел саен проектларда актив катнашабыз, грантлар отабыз. Узебез үстергән яшелчәләр ел әйләнәсендә ашханә рационында файдаланыла.

**Слайд 23**

Яңа стандартларның бер үзенчәлеге, дәрестән тыш эшчәнлек булганга, балаларга көнозын мәктәптә булырга мөмкинлек бирә. **Слайд 24**

Ул өстәмә белем бирү, укучыларны социальләштерү, тәрбия программаларын гамәлгә ашыруны күздә тота. **Слайд 25**

Бу инде экскурсия, түгәрәкләр, конференция, олимпиада, тикшеренү эшләрен оештыру– дәрестән тыш шөгыльгә кергән.

Әлеге чыгышымда үзем җитәкләгән уку йорты эшчәнлегенә таянып, милли мәктәпләрнең яшәргә, сыйфатлы белем бирергә сәләтле булуын сезгә, хөрмәтле хезмәттәшләрем, җиткерергә тырыштым.

**Слайд 22**

Алай гына да түгел, алар яшәргә лаеклы, милли мәктәпләр милләтне саклауда – хәлиткеч фактор. Аларның санын арттырырга, географиясен киңәйтергә, эчтәлеген тирәнәйтергә, сыйфатын яхшыртырга кирәк!